སྦུབ་དཀྲོལ་བ་ལ་ཡང་ལུས་ཀྱི་འདུག་སྟངས་དང་ལས་བཞི་དང་སྦྱར་བའི་ཉམས་ཀྱི་ཚུལ་གྱིས་འཁྲོལ་ལུགས་ཡོད་དེ།ལུང་ཐག་སྲིབ་མཛུབ་སོགས་ལ་བསྐོན་ནས།མཛུབ་མོ་གཉིས་ཀྱི་ཕྱི་ནས་དཀྲིས་ལ།ལག་པའི་མཐིལ་དུ་མཐེབ་སོར་རྣམས་འགྱེད་པ་ལྷོད་ཡངས་དང་བཅས་འཛིན་ལ།སྒྲ་བསྐུལ་བའི་ཚེ།དཔུང་པ་དང་ལག་ངར་ཚིག་མཚམས་ལྷོད་ལ།ལག་པའི་མཐིལ་ནས་འཕྲུལ་ཆགས་པ་དང་བཅས་སིལ་སྦུབ་རང་ལྗིད་ཁོ་ནས་སྒྲ་བསྐུལ་དགོས།དྲུག་པ།འཆམ་གྱི་སྟངས་སྟབས་བཤད་པ།འཆམ་ལ་གཡས་བརྐྱངས་དང་གཡོན་བསྐུམས།ས་གཟླུམ་པོ།རྡོ་རྗེ་རྒྱ་གྲམ།དགའ་བ་འཁྱིལ་བ་སོགས་ཀྱི་རྐང་སྟབས་དང་ལག་སྟབས།ལུས་ཀྱི་ཉམས་འགྱུར།བསམ་པའི་འཁྱེར་སོ།ངག་གི་གདངས་དབྱངས་སོགས་གཞུང་ལས་བཤད་པའི་ལྷ་སྐུའི་རྣམ་འགྱུར་དང་སྟངས་སྟབས་སོགས་དང་བསྟུན་ནས་བྱེད་དགོས་པའི་སྒྱུ་རྩལ་གྱི་ཁྱད་ཆོས་ཡོད།དེ་ཡང་འཆམ་གྱི་བརྗེད་བྱང་ལས།དང་པོ་ས་ཡི་ཆོ་ག་སྟེ།གཉིས་པ་ལ་ནི་སྟ་གོན་གནས།གསུམ་པ་འཇུག་པའི་ཆོ་ག་བྱ།ཞེས་རིམ་པ་གསུམ་དུ་བསྟན་པ་ལས།དང་པོ་དཀྱིལ་འཁོར་ཆེན་པོའི་ས་ཆོག་གི་སྐབས་ཀྱི་ཏིང་ངེ་འཛིན་གྱི་སྦྱང་བ་ཡན་ཆད་རྫོགས་པར་བྱས་ལ།གཉིས་པ་སྟ་གོན་གྱི་སྐབས་སུ་ས་གཞི་བྱིན་གྱིས་རློབས་པ་དང་།གསུམ་པ་ཆས་སུ་འཇུག་པ་ནི།རང་ལུས་ལ་བར་ཆད་ཀྱི་བགེགས་ཀྱིས་མི་ཚུགས་པར་བྱ་བའི་ཆེད་དུ་ཆོས་གོས་ལུས་ལ་བགོ་ཞིང་ཕྱག་མཚན་བཟུང་བར་བྱ་སྟེ།ཐོག་མར་མགོན་ཁང་དུ་སོང་ནས་ཡོ་བྱད་རྣམས་བྱིན་གྱིས་རློབས་པ་ནི།ཆོས་གོས་ལག་ཆ་རྣམས་རང་རང་གི་མདུན་དུ་བཀོད་དེ་སྐྱབས་སེམས་སྔོན་དུ་འགྲོ་བས།ཆོས་ཐམས་ཅད་སྟོང་བ་ཉིད་དུ་སྦྱང་།དེའི་ངང་ལས་སྐད་ཅིག་གིས་ལྷའི་ང་རྒྱལ་བཟུང་ལ།རང་སེམས་ལྷག་པ་བདེན་པ་དབྱེར་མེད་ཀྱི་ཆོ་འཕྲུལ་ལས་ཁྲག་འཐུང་འབར་བའི་གོས་རྒྱན་ལག་ཆ་ལ་སོགས་པ་ཐམས་ཅད་ཆོས་ཉིད་ཡེ་ཤེས་ཀྱི་རོལ་བར་རང་སྣང་བར་བསམ་ལ།ཞྭ་གོས་སོགས་གཡས་ནས་རྔམས་ཤིང་གཡོན་ཕྱོགས་ནས་གྱོན།ཕྱག་མཚན་པད་སྐོར་གྱིས་བླངས་ཏེ་འཛིན་པའོ།།དེ་ལྟར་ལེགས་པར་ཟིན་རྗེས་མནོལ་བསངས་ཀྱི་ཤུག་དུད་དང་བཅས་དགེ་བསྐོས་ཀྱིས་སྣེ་ཁྲིད་དེ་སྙན་མོ་ཙི་ཡི་བསུ་བ་དང་དུང་ཆེན་དང་རྔ་སྦུབ་ཀྱི་ཆིངས་དང་བཅས་མགོན་ཁང་ལས་ཕྱིར་བུད་ནས་ཐོག་མར་ཚོགས་ཆེན་འདུ་ཁང་དུ་འགྲོ་ལ།ཆོས་ཀུན་རང་རིག་རང་སྣང་གི་ཆོ་འཕྲུལ་དུ་གསལ་བ་རྟོགས་པ་ན་བསྟན་བྱའི་ཡུལ་དང་།སྟོན་མཁན་གྱི་གང་ཟག་གཉིས་སོ་སོར་མ་དམིགས་པའི་ཕྱིར།འདི་ན་སྣོད་མིན་སེམས་ཅན་གང་ཡང་མེད།ཅེས་པའི་ཚུལ་གྱིས་གསང་སྒྲོགས་ཉེས་པ་མི་འབྱུང་ནའང་།རྣལ་འབྱོར་བ་རྟོགས་པའི་གདེངས་མ་ཚུད་པ་རྣམས་ཀྱིས་གདོད་ནས་འགྲོ་བ་མ་ལུས་པ་དག་པའི་འཁོར་ལོར་གྲུབ་པར་མོས་པས།སྣོན་བཅུད་དཀྱིལ་འཁོར་དུ་གསལ་བའི་ཏིང་ངེ་འཛིན་དང་ལྡན་པའི་སྒོ་ནས་ལུས་འགྱུར་ལ་ཐུན་མོང་དུ་གཅེས་པའི་ཡན་ལགམགོ་བོ་ལ་བརྗིད་ཆགས་པ།རོ་སྟོད་ལ་སེང་ཆགས་པ།སྐེད་པ་ལ་འཁྲིལ་ཆགས་པ།སྒྱིད་པ་ལ་ལྡེམ་ཆགས་པ།བཞག་ཤ་ལ་ལྷོད་ཆགས་པ།རྣམ་འགྱུར་ལ་འགྱིང་ཆགས་པ།ཤ་འགྱུར་ལ་མེར་ཆགས་པ།སྤྱོད་པ་དལ་ཆགས་པ།ཕྱག་རྒྱ་གཡས་སུ་བཅས་པ་འགྲོལ་ན་གཡོན་དང་།གཡོན་དུ་བཅས་པ་འགྲོལ་ན་གཡས་སུ་དང་།དབུས་སུ་བཅའ་འགྲོལ་ཐད་ཀར་བལྟ་ཞིང་།འགྱིང་བ་སྟེ་བཅའ་བསྒྱུར་བཤིག་པ་ལ་མཁས་པ།གཞན་ཡང་ཕོད་ཁའི་ཐད་ཤ་བཅད།ལུས་ཀྱི་འཛུམ་བསྟན་པ་སྟེ་རིམ་པ་ཇི་ལྟ་བུར་དཔེ་བྱ་ཁྱུང་མཁའ་ལ་ལྡིང་བ་དང་།སེང་གེས་རལ་བ་སྤྲུགས་པ་དང་།རྒྱ་སྟག་ནགས་ཚལ་དུ་འགྱིངས་པ་ལྟ་བུའི་ཡོན་ཏན་དང་ལྡན་པས།ཕྱི་རོལ་ནས་སྤོས་བཏུལ་ཅིང་།རོལ་མོ་ཆིག་རྡེག་ཆེ་བ་དང་།ཆུང་གསུམ་རོལ་འཐབ་དང་བཅས་པ་སྤེལ་མར་རྡུང་བས་བསྐུལ་ཏེ།ནང་གི་འཆམ་པ་རྣམས་སློབ་དཔོན་གྱིས་སྣ་དྲངས་རིམ་པ་མ་འཛིང་བར་བསྒྲིགས་ནས་རོལ་འགྲོས་ཀྱིས་དོན་ཏེ་དཀྱིལ་འཁོར་བྲིས་ཡོད་པའི་ཚོགས་རར་སླེབས་པ་དང་སྐོར་ལམ་ལ་གྲལ་བསྟར་མཉམ་པས་འགྲོ་དགོས།དེ་ལྟར་འཆམ་སྐོར་ལྔ་དང་འཆམ་པ་བཅོ་བརྒྱད་ཡོད་དེ།